paneigimo, nei veiksmo, inicijuojančio procesą prieš jį. Tai 
Ozolas sakė ketvirtadienį spaudos konferencijoje, paskelbęs 
kreipimąsi į Lietuvos Prezidentą Algirdą Brazauską. Ministro 
Pirmininko Adolfo Šleževičiaus pareiškimus pavadinęs 
"partietiškai lėkštais ir neteisingais", R.Ozolas pareikalavo 
Prezidento "aiškiai atsakyti, kaip sustabdyti korupciją ir 
valstybės alinimą". Parlamentaras norėtų, kad Prezidentas 
atsakytų, kodėl "marinamas Būtingės naftos terminalas, žlugdoma 
Mažeikių akcinė bendrovė "Nafta", o potencialūs investuotojai 
siunčiami į Klaipėdos eksporto ir importo terminalą". 


LIETUVOS BANKININKYSTĖS SISTEMA STABILI,- TEIGIA KAZYS 
RATKEVIČIUS. 


Ketvirtadienį Lietuvos banke įvykusioje spaudos 
konferencijoje jo valdybos pirmininkas Kazys Ratkevičius dar 
kartą patvirtino, kad Lietuvos bankininkystės sistema - 


stabili. Jo duomenimis, komerciniai bankai šiuo metu turi apie 
87 mln. litų perteklinių lėšų ir grynųjų pinigų krizės 
nejaučia. Lietuvos banko užsienio valiutos atsargos irgi didėja 
stabiliai - jų šiandien yra sukaupta 740 mln. JAV dolerių. 
K.Ratkevičius paneigė, kad bankrutavę bankai indėlininkams 
yra skolingi milijardines sumas. Pasak jo, bankrutavę 
komerciniai bankai (be "Lietuvos verslo" ir " Balticbank" 
bankų) rugsėjo 1 d. gyventojams buvo skolingi 51 mln. litų, iš 
jų 21 mln. litų - smulkiems indėlininkams, turėjusiems 
sąskaitas iki 5 tūkst. litų. Tokių, nedidelių santaupų 
neatgavusių, žmonių yra 9907, tačiau bankrutavę bankai dabar 
sąskaitose turi apie 7 mln. litų ir ši suma didėja, todėl, 


K.Ratkevičiaus nuomone, yra vis didesnė tikimybė, kad 
indėlininkai pinigus atgaus. 


KRONIKA. 


Lietuvos Respublikos Prezidentas Algirdas Brazauskas spalio 
5 dienos dekretu paskyrė Ekonomikos ministerijos sekretorių 
Vytą Navicką Lietuvos Respublikos ekonomikos ministru. 
Ekonomikos ministru jis tapo antrą kartą. Pirmą kartą juo buvo 
paskirtas 1990 m. (K.Prunskienės Vyriausybėje) , o Vyriausybei 
pradėjus vadovauti premjerui Gediminui Vagnoriui, V.Navickas 
atsistatydino ir tapo tos pačios ministerijos ministro 
pavaduotoju ( ši pareigybė dabar vadinama ministerijos 
sekretorius). ( V.P.) 

